
KUTSESTANDARD
Lapsehoidja, tase 5

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.


	Kutsenimetus
	Eesti kvalifikatsiooniraamistiku (EKR) tase

	Lapsehoidja, tase 5
	5

	Osakutse nimetus
	Eesti kvalifikatsiooniraamistiku (EKR) tase

	Lapse tugiisik, tase 4
	4

	
	Inglise keeles: Child support person 






A-osa
TÖÖ KIRJELDUS
	A.1 Töö kirjeldus

	Lapsehoidja, tase 5 kujundab lapse vajadustest lähtuva hooliva, turvalise, mängulise ja arengut toetava õpi- ja kasvukeskkonna, mis loob tingimused lapse vaimse, füüsilise, sotsiaalse ja emotsionaalse arengu ning igapäevategevustes osalemise toetamiseks.

Lapsehoidja teeb koostööd vanema või vanematega, kolleegide ning vajadusel teiste lapse arengut, tervist ja heaolu toetavate spetsialistidega. Koostöö põhineb lapse heaolul, vastastikusel usaldusel, lugupidaval suhtlusel ja kokkulepitud teabevahetusel.

Ta lähtub oma töös valdkonda reguleerivatest õigusaktidest, lapse heaolust ja turvalisusest, kutse-eetikast ning lapse ja pere vajadustest. 
Lapsehoidja kavandab ja kohandab lapse arengu toetamisega seotud tegevusi, kasutades sobivaid metoodikaid ning erinevaid vahendeid.

Lapsehoidja töö eeldab head füüsilist ja vaimset tervist, pingetaluvust, vastutus- ja empaatiavõimet ning valmisolekut töötada sise- ja välitingimustes. Üldjuhul töötab lapsehoidja haridusasutuses abiõpetajana ning tema tööaeg lepitakse kokku tööandjaga.
Lapsehoidja, tase 5 võib töötada ka suure hooldus- ja abivajadusega lastega, kes saavad sotsiaalhoolekandeteenust ning vajavad oma vaimse või füüsilise tervise seisundi tõttu eakohasega võrreldes enam hooldust, järelevalvet ja muud tuge. Sellise lapsega töötamisel võib lapsehoidja töötada haridusasutuses või lapse kodus.

Lapsehoidja, tase 5 kutses on võimalik omandada osakutse Lapse tugiisik, tase 4, kelle töö sisuks on ühe lapse juhendamine, abistamine ja jõustamine last arendavates tegevustes, kohustuste täitmisel, õiguste teostamisel ja/või keerulise olukorraga toimetulekul.
Tugiisikuteenust korraldatakse igale lapsele individuaalselt. Lapse tugiisiku töö sisu, ülesanded ja korraldus sõltuvad lapse vajadustest, mistõttu kirjeldatakse täpsed tööülesanded tugiisikuga sõlmitud lepingus.
Tugiisik abistab last arendavate tegevuste läbiviimisel, õpetab ja julgustab igapäevaelus toime tulema ning on lapsele saatjaks. Ta abistab ja motiveerib last õppimisel ning suhtlemisel nii perekonnaliikmete kui ka isikutega väljaspool kodu.

	A.2 Tööosad

	A.2.1. Lapse õpi- ja kasvukeskkonna kujundamine   
A.2.2. Lapse arengu ja üldoskuste toetamine 
A.2.3. Lapse toevajaduse väljaselgitamine ja toe rakendamine
A.2.4. Koostöö vanematega 
A.2.5 Tööjuhendamine 

	Valitavad tööosad

	A.2.6. Suure hooldus- ja abivajadusega lapse hooldamine

	A.4 Enamlevinud kutsenimetused

	Lapsehoidja, abiõpetaja

	A.5 Regulatsiooni kutsealal töötamiseks

	Töötamist lapsehoidjana reguleerib alusharidusseadus, sotsiaalhoolekande seadus ja lastekaitseseadus.

	A.6 Tulevikuoskused

	Lapse individuaalsusega arvestamine on lapsehoidja töö lahutamatu osa, kuid järjest enam tuleb seda teha teadlikult, teaduspõhiselt, süsteemselt ja koostöös vanemate ning teiste spetsialistidega. Veelgi olulisemaks muutub õpi- ja kasvukeskkonna kohandamine lapse heaolu, turvalisust, arengut ja osalemist toetavaks. Samuti muutuvad olulisemaks koostöö vanema, kolleegide ja tugispetsialistidega, lapse vaimse tervise ja eneseregulatsiooni toetamine ning mängu ja aktiivse õppimise mõtestatud kasutamine.
Kasvab digioskuste, andmekaitseteadlikkuse, kaasava ja kultuuriteadliku suhtlemise, tervise- ja hügieeniteadlikkuse, keskkonnahoidliku tegutsemise ning enesehoiu ja professionaalse arengu tähtsus.

	Ettepanekud osadele A.1-A.6









B-osa
KOMPETENTSUSNÕUDED

	B.1 Kutse struktuur

	Lapsehoidja, tase 5 kutse koosneb üldoskustest, kohustuslikest kompetentsidest ja ühest valitavast kompetentsist. 
Lapsehoidja, tase 5 kutse taotlemisel on nõutav üldoskuste B.2 ja kohustuslike kompetentside B.3.1 - B.3.5 tõendamine. Lisaks on võimalus tõendada kompetentsi B.3.6.

Osakutse Lapse tugiisik, tase 4 osakutse taotlemisel on nõutav üldoskuste B.2 ja kohustuslike kompetentside B.3.1, B.3.3 ja B.3.4 tõendamine. Lisaks on võimalus tõendada kompetentsi B.3.6.

	Kvalifikatsiooninõuded haridusele ja töökogemusele

	Nõuded kutse taotlemisel
Töömaailma taotlejale 
1. Keskharidus
2. Vanus 18 eluaastat
3. Läbinud kutsestandardis kirjeldatud kohustuslikele kompetentsidele vastavaid täienduskoolitusi või mikrokvalifikatsioone vähemalt 240 akadeemilise tunni ulatuses 
4. Vähemalt 16-tunnise esmaabikoolituse läbimine viimase 36 kuu jooksul
5. Vastavus lastekaitseseadusest tulenevatele nõuetele
6. Eesti keele oskus vastavalt kehtiva keeleseaduse alusel kehtestatud tasemele  

Kutseõppe lõpetajale 
1. Läbinud täies mahus lapsehoidja õppekava

Osakutse Lapse tugiisik, tase 4 taotlejale
1. Keskharidus
2. Vanus 18 eluaastat
3. Vähemalt 16-tunnise esmaabikoolituse läbimine viimase 36 kuu jooksul
4. Läbinud kutsestandardis osakutse tugiisik, tase 4 kirjeldatud kohustuslikele kompetentsidele vastavaid täienduskoolitusi või mikrokvalifikatsioone vähemalt 240 akadeemilise tunni ulatuses 
5. Vastavus lastekaitseseadusest tulenevatele nõuetele
6. Eesti keele oskus vastavalt kehtiva keeleseaduse alusel kehtestatud tasemele  

Nõuded kutse taastõendamisel
1. Keskharidus
2. Kehtiv lapsehoidja kutsetunnistus või lapsehoidja kutsetunnistus, mille kehtivusaja lõpust ei ole möödunud rohkem kui 12 kuud
3. Läbitud 16-tunnine esmaabikoolitus viimase 36 kuu jooksul või varem läbitud 16-tunnise esmaabikoolituse korral esmaabi täienduskoolitus viimase 36 kuu jooksul
4. Vastavus lastekaitseseadusest tulenevatele nõuetele
5. Läbinud viimase 5 aasta jooksul lapsehoidja kutsestandardis kirjeldatud kompetentsidele vastavaid täienduskoolitusi või mikrokvalifikatsioone vähemalt 120 akadeemilise tunni ulatuses
6. Vähemalt kolmeaastane töökogemus 0–18-aastaste lastega viimase viie aasta jooksul
 
Osakutse Lapse tugiisik, tase 4 taastõendamisel
1. Keskharidus
2. Lapse tugiisiku kutsetunnistuse kehtivusaja lõpust ei ole möödunud rohkem kui 12 kuud või sotsiaal- ja tervishoiuvaldkonna spetsialist, tase 4 abivajadusega lapse tugiisik, tase 4 spetsialiseerumise kutsetunnistuse olemasolu 
3. Läbitud 16-tunnine esmaabikoolitus viimase 36 kuu jooksul või varem läbitud 16-tunnise esmaabikoolituse korral esmaabi täienduskoolitus viimase 36 kuu jooksul
4. Vastavus lastekaitseseadusest tulenevatele nõuetele
5. Läbinud viimase 5 aasta jooksul lapsehoidja kutsestandardis kirjeldatud kompetentsidele vastavaid täienduskoolitusi või mikrokvalifikatsioone vähemalt 78 akadeemilise tunni ulatuses
6. Vähemalt kolmeaastane töökogemus 0–18-aastaste lastega viimase viie aasta jooksul

Kutse andmise korraldus, sh kutset taotleva/taastõendava isiku esitatavad dokumendid ja kutse taotleja/taastõendaja kutsealase kompetentsuse hindamise viis ja vormid on reguleeritud lapsehoidja kutse kutse andmise korras.

	Ettepanekud osale B.1






 B.2 ÜLDOSKUSED
	B.2 Lapsehoidja, tase 5 üldoskused

	Mõtlemisoskused
1. Analüütiline mõtlemine –  Märkab seoseid, teeb järeldusi ja valib sobiva lahendusviisi probleemide lahendamiseks.
2. Loovmõtlemine – Käsitleb teemat või olukorda eri vaatenurkadest ja kombineerib tähelepanekuid tavapärasest erinevateks innovaatilisteks lahendusteks. Kasutab, täiustab või sobitab olemasolevaid ja uudseid tööviise, tooteid ja teenuseid.

Enesejuhtimisoskused
3. Õigusnõuete järgimine – Pakub kvaliteetset ja paindlikku teenust lähtuvalt õigusaktidest ja järgides oma töös lapsehoidja kutse-eetikat (vt Lisa 1. Lapsehoidja kutse-eetika).
4. Ajaplaneerimine – Püstitab oma tööle selged eesmärgid ja koostab tegevuskava, kasutab tööaega tõhusalt, lähtudes laste vajadustest ja heaolust.
5. Tööülesannetega tutvumine – Leiab ja analüüsib asjakohast teavet tööülesannete täitmiseks.
6. Enda karjääri juhtimine – Analüüsib oma kutseoskusi ja hindab erialast arenguvajadust ning kavandab sellest lähtudes oma professionaalset arengut.
7. Säilenõtkus – Tuleb toime muutustega nii tunnete, mõtete kui ka käitumise tasandil, reageerides adekvaatselt ja asjalikult ning taastades enesehoiuks vajaliku tasakaalu.
8. Väärtustest lähtumine – Lähtub oma töös alushariduse alusväärtustest, organisatsiooni väärtustest, lapsehoidja tööd reguleerivatest õigusaktidest ning kultuurilise mitmekesisuse austamise põhimõtetest.

Lävimisoskused
9. Meeskonnatöös osalemine – Teeb koostööd meeskonnaliikmetega tööülesannete täitmisel, lähtudes kokkulepetest, rollijaotusest ja meeskonnatöö põhimõtetest.
10. Suhtlemisoskus – Loob, hoiab ja arendab teiste inimestega usaldusväärseid ning koostööle suunatud suhteid, väljendades end selgelt ja viisakalt. Märkab enda ja teiste vajadusi, ootusi ja emotsioone ning kohandab suhtlust, toetades positiivset ja mõistvat suhtluskeskkonda.

Digioskused
11. Digioskused – Kasutab oma töös digioskuste osaoskusi Iseseisva kasutaja tasemel (vt Lisa 2. Digipädevuste enesehindamise skaala).

	Ettepanekud osale B.2






 B.3 KOMPETENTSID
	B.3.1 Lapse õpi- ja kasvukeskkonna kujundamine
	EKR tase 4 

	Tegevusnäitajad
1. Turvalise, mängulise õpi- ja kasvukeskkonna loomine – Loob tavapärastes tööolukordades füüsiliselt ja emotsionaalselt turvalise, mängulise ning arengut toetava õpi- ja kasvukeskkonna, arvestades lapse vanust, individuaalseid vajadusi ja õigusaktidest tulenavaid nõudeid, sh ohutus- ja riskiennetusnõudeid.
2. Lapse tervise edendamine – Toetab lapse tervislike eluviiside kujunemist, korraldades eakohast liikumist, puhkust ja tasakaalustatud toitumist, arvestades lapse vanust ja individuaalseid vajadusi.
3. Lapse tervisliku seisundi jälgimine – Jälgib lapse tervislikku seisundit, märgates muutusi lapse enesetundes või käitumises ning tegutsedes kokkulepitud juhiste kohaselt (sh krooniliste haiguste ravimite manustamine üksnes vanema vastutusel ja kirjaliku kokkuleppe alusel).
4. Esmaabi andmine – Annab lapsele esmaabi õnnetusjuhtumi või kroonilise haiguse ägenemise korral vastavalt oma pädevusele ning kokkulepitud juhistele.

	Teadmised
Lapse areng, mänguteooriad, tervise edendamine, esmaabi

	Ettepanekud osale B.3.1





	B.3.2. Lapse arengu ja üldoskuste toetamine
	EKR tase 5

	Tegevusnäitajad
1. Arengu hindamine ja toetamine – Jälgib igapäevaselt lapse arengudünaamikat ja koostab arengukirjelduse, lähtudes eeldatavatest arengutulemustest.
2. Õppematerjalide kasutamine –  Kasutab eakohaseid õppematerjale, lähtudes lapse huvidest ja arengutasemest.
3. Üldoskuste kujunemise toetamine – Toetab lapse üldoskuste (tunnetus- ja õpioskused, mänguoskused, sotsiaalsed oskused, eneseregulatsiooni oskused) kujunemist eakohaste mänguliste tegevuste ja igapäevategevuste kaudu, lähtudes lapse individuaalsusest.
4. Keele ja kõne arengu toetamine – Toetab lapse keele ja kõne arengut, kasutades eakohaseid ja eesmärgipäraseid mängulisi võtteid arvestades lapse individuaalsust ning järgides vajaduse korral tugispetsialistilt või õpetajalt saadud juhiseid.
5. Loovuse, huvi ja omaalgatuse toetamine – Toetab lapse loovust, huvi ja omaalgatust, võimaldades vabamängu ning lõimides aktiivset õppimist toetavaid tegevusi nii individuaalselt kui ka grupis.

	Teadmised
Valdkonnad (mina ja keskkond; keel ja kõne, matemaatika; kunst; muusika; liikumine)  

	Ettepanekud osale B.3.2






	B.3.3. Lapse toevajaduse väljaselgitamine ja toe rakendamine
	EKR tase 4

	Tegevusnäitajad
1. Lapse toevajaduse märkamine ja hindamine –  Märkab lapse arengus ja käitumises muutusi ja hindab toevajadust, kasutades eri meetodeid, sh koostööd vanemaga.
2. Tegevuste planeerimine ja elluviimine – Kohandab tegevusi ja kasvukeskkonda, tehes lapse arengu toetamisel koostööd vanema ja vajaduse korral tugispetsialistidega, lähtudes lapse hindamise tulemustest ja individuaalsetest vajadustest.
3. Dokumenteerimine – Täidab kokkulepitud korras lapse arengu jälgimisega seotud dokumentatsiooni.
4. Rakendamise tulemuslikkuse hindamine – Hindab lapse arengu toetamise tulemuslikkust ning vajaduse korral kohandab tegevusi koostöös vanema ja spetsialistidega.

	Teadmised
 Käitumuslikud erivajadused, meditsiinilised erivajadused, meelte probleemid, maailma tajumise probleemid (autism jne), HTA

	Ettepanekud osale B.3.3





	B.3.4. Koostöö vanematega
	EKR tase  5

	Tegevusnäitajad
1. Lapse ja pere tundma õppimine – Tutvub lapse ja perega, kogudes teavet (vajaduse korral koostöös meeskonnaga) lapse harjumuste, terviseseisundi ja arenguvajaduste kohta, järgides konfidentsiaalsust.
2. Vanemaga suhtlemine ja tema kaasamine – Jagab vanemale asjakohast teavet lapse arengu kohta oma pädevuse piires ning vajadusel kaasab vanema rühma tegevustesse.
3. Vanema juhendamine lapse arengu toetamisel – Juhendab vanemat lapse arengu toetamise võimaluste ning õppe- ja kasvatustegevustega seotud küsimustes oma pädevuse piires.

	Teadmised
 Meeskonnatöö ja suhtlemise põhimõtted, religioonid, kultuuridevahelised erinevused, motiveerimine, õigekirjareeglid

	Ettepanekud osale B.3.4






	B.3.5 Tööjuhendamine
	EKR tase 5

	Tegevusnäitajad
1. Kolleegide ja praktikantide juhendamine – Juhendab kolleege ja praktikante, jagades tööalaseid kogemusi ja häid praktikaid ning andes asjakohast tagasisidet.
2. Juhendmaterjalide koostamine – Koostab tööks vajalikke juhendmaterjale ja tööjuhiseid, arvestades laste ja kolleegide arenguvajadusi ning organisatsiooni kokkuleppeid.

	Teadmised 
Probleemilahendus, suhtlemine, juhendite koostamine, meeskonnatöö põhimõtted, õppimine ja õpetamine, kommunikatsioon

	Ettepanekud osale B.3.5








VALITAVAD KOMPETENTSID 
	B.3.6 Suure hooldus- ja abivajadusega lapse hoidmine
	EKR tase 5

	Tegevusnäitajad
1. Keskkonna loomine – Loob last toetava ja turvalise keskkonna, lähtudes lapse hooldus- ja abivajadusest.
2. Hooldustoimingute tegemine – Viib läbi hooldustoiminguid, arvestades lapse arengupotentsiaali ja päevarutiinide kujundamise vajadust ning kasutades ergonoomilisi töövõtteid ja abivahendeid.
3. Suhtlemise abivahendite kasutamine – Kasutab sobivaid suhtlemise abivahendeid, lähtudes spetsialistide ja vanema soovitustest ning lapse arengutasemest.

	Teadmised
Toitmine, hügieenitoimingud, hooldustoimingud, liikumine ja liigutamine, asendravi, erinevad keskkonnad, õigusaktidest tulenevad tervisekaitsenõuded 

	Ettepanekud osale B.3.6










C-osa
ÜLDTEAVE JA LISAD
	C.1  Teave kutsestandardi koostamise ja kinnitamise kohta ning viide ametite klassifikaatorile

	1.Kutsestandardi tähis kutseregistris  
	

	2.Kutsestandardi koostajad: 
	Töörühma juht:
Gerly Sepping – SA Kutsekoda

Töörühma liikmed:
Mari Kummer – Eesti Lastehoidude Liit 
Liana Kurg – Feralia OÜ/ Tartu Tervishoiu Kõrgkool 
Anneli Laamann – Eesti Lasteaednike Liit
Signe Laar – Triibuline OÜ
Janne Liidik – OÜ Ridiradiralla
Marju Saar – Väike Päike Lasteklubi MTÜ / Eesti Lastehoidude Liit
Tiina Stelmach – SA Eesti Agrenska Fond
Piret Tamme – Tallinna Tervishoiu Kõrgkool
Signe Vaabel – SA Perekodu / Jaagu Lasteaed-Põhikool
Kati Välbe – Eesti Sotsiaaltöö Assotsiatsioon

	3.Kutsestandardi kinnitaja
	 Sotsiaalhoolekande kutsenõukogu

	4.Kutsenõukogu otsuse number
	

	5.Kutsenõukogu otsuse kuupäev
	

	6.Kutsestandard kehtib kuni
	

	7.Kutsestandardi versiooni number
	

	8.Viide Ametite Klassifikaatorile (ISCO 08)
	 5311 Lapsehoidjad

	9.Viide Euroopa kvalifikatsiooniraamistikule (EQF)
	 5

	C.2 Kutsenimetus võõrkeeles

	Inglise keeles: Childminder, level 5

	C.3 Lisad

	Lisa 1. Lapsehoidja kutse-eetika
Lisa 2. Digipädevuste enesehindamise skaala

